GiliGold/VAD_KnessetCorpus huggingface dataset:
דוד אמסלם: אם אנחנו יש לנו קופה שהיא אמורה להיות אגרת שמירה ואנחנו אמורים לטפל באגרת שמירה בנושא פח"ע.
דוד אמסלם: יכול להיות שמבחינת תפיסת עולם היא אומרת, עזוב, מבחינת תיק הביטחון אנחנו שומרים פח"ע איפה שיש תושבים ופחות מבנים.
דוד אמסלם: בסדר, את הרציונל הזה אני מבין.
דוד אמסלם: אבל, אתה גובה אגרת שמירה לפי מטר ומשהו, ממטראז' מסוים.
דוד אמסלם: אתה לא החלטת שאתה חייב לגבות מאזור התעשייה 4 מיליון שקל.
דוד אמסלם: מחר אם יסגרו חצי מהמפעלים אז תעמיס על האחרים פי שתיים?
דוד אמסלם: שנייה, בגלל, לדעתי, הגבייה שלך היא בעייתית בגלל שזה הולך ככה: או שאתה גובה מאותו מקום בנושא, משקיע במקום, או שיש לנו קופה כללית ואנחנו משקיעים לפי הצרכים.
דוד אמסלם: אי אפשר להביא קופה כללית ולהשית על אזור מסוים תקציב: 'ממך אנחנו נגבה 4 מיליון שקל'.
דוד אמסלם: זאת אומרת, אם אני אקצין ואומר שיש באזור התעשייה רק מפעל אחד, ממחר בבוקר בוודאי שלא תגבה ממנו 4 מיליון שקל.
דוד אמסלם: תגיד לו: 'אדוני, צריכים 4 מיליון שקל.
דוד אמסלם: עד אתמול נתתם 4 מיליון שקל.
דוד אמסלם: היו פה 30 מפעלים, אבל היום יש רק מפעל אחד.
דוד אמסלם: מצטער, תביא אתה את הכסף'.
דוד אמסלם: צריך להחליט איפה אוחזים את המקל.
דוד אמסלם: לדעתי, גם פה תשבו איתם ותנסו להסדיר אתם את העניין הזה ברמה העקרונית.
<מוטי ברשישת: זו בעיה, אי אפשר.
<מוטי ברשישת: זה חוק עזר.
<מוטי ברשישת: כדי לשנות חוק עזר זה תהליך ממושך וארוך מאוד.
<מוטי ברשישת: חוק עזר, מדובר בבית משפט ולכן כרגע אנחנו נעשה את מה שאתה אמר, אבל זה לא תהליך קצר- - -
דוד אמסלם: אני לא ביקשתי תהליך קצר.
דוד אמסלם: אני רק רוצה לומר משהו כזה.
דוד אמסלם: פה בכנסת אנחנו משנים חוקי מדינה, לא חוקי עזר עירוניים שזה הרבה יותר מורכב.
דוד אמסלם: אני מבקש מכם לעשות עבודת מטה.
דוד אמסלם: במידה ולא, תגידו לי, אני אגיש חקיקה ראשית בעניין הזה כי זה אבסורד בפני עצמו.
דוד אמסלם: צריך להבין, אני לא אומר לך כרגע מהו התעריף שתגבה, אבל בוא תגבה, זה כמו שאני משלם לבית הספר אגרה.
דוד אמסלם: כאני שואל למה אני משלם, אומרים לי: 'טיול שנתי, ספרייה וכו'.
דוד אמסלם: תאר לך שמחר אני מבין שקנו בזה רכב למנהל, יכול להיות שהוא צריך רכב, אבל למה על האגרה הזאת?
דוד אמסלם: תגבה ממני אגרה - - -למנהל.
דוד אמסלם: לכן אני חושב שהלינקצ'ים האלה, זה לא מקובל בציבור, הציבור לא מצליח להבין את זה.
<מוטי ברשישת: רק דודי, זה אושר על ידי בג"צ.
דוד אמסלם: בג"צ, תקשיב טוב, אני אסביר, אני אגיד לך איך זה עובד.
דוד אמסלם: אני רוצה לעבור לדיון הבא, אבל אגיד לך משהו.
דוד אמסלם: אני נמצא בשכונת הארגזים, אתמול הייתי.
דוד אמסלם: הם קיבלו צווי פינוי, הם עוברים דברים אבסורדיים.
דוד אמסלם: השופטים אומרים להם: 'רבותיי, אנחנו מסכימים אתכם, זה חוק'.
דוד אמסלם: שופט, לו יש את החוק בפניו, לו אין את שיקול הדעת להגיד אם החוק הוא הגיוני או לא הגיוני.
דוד אמסלם: היות ועבר דבר כזה, דרך אגב, אני מכיר עיריות שמעבירות כל דבר וזה בסדר, אני יודע איך עובר בעירייה חוק עזר עירוני.
דוד אמסלם: אם אני ראש עיר, מחר אני יכול להעביר איזה חוקים כמעט אבסורדיים שאתה לא תאמין אפילו.
דוד אמסלם: זה לא ראיה שהחוק נכון.
דוד אמסלם: עכשיו, אם אנחנו באים עם החוק הזה, בוודאי אם אנחנו באים עם החוק הזה לבג"צ, אז בג"צ אומר: 'שמע, יש את החוק, עבר.
דוד אמסלם: זה לא משהו שפוגע בזכויות האדם באופן קיצוני'.
דוד אמסלם: בסדר, אבל הוא לא יגיד לך שהחוק נכון.
דוד אמסלם: הוא יגיד לך שזה לא חורג מהגבלות הקיצוניים של המידתיות הכי קיצונית, לשם הוא הולך.
דוד אמסלם: אני אומר לך, בוא קח את הדברים שלי למקום טוב.
דוד אמסלם: אתה שומע אותם.
דוד אמסלם: אנחנו כבר שומעים אותם כמעט שעה וחצי.
דוד אמסלם: הם עזבו את מקום עבודתם ובאו לכאן בגלל שהבטן שלהם מתפוצצות.
דוד אמסלם: אחרת הם היו יושבים עכשיו עם קפה ועושים את העבודה שלהם, מרווחים עוד כמה לירות.
דוד אמסלם: אני מניח שהם פה, אז יש תקלות בעבודות.
דוד אמסלם: תבין מה קורה.
דוד אמסלם: לכן אני אומר לך, קחו את זה למקום טוב.
דוד אמסלם: הם לא אויבים, הם אנשים טובים שיש להם גם עניין לפתח אזורי תעשייה ואת העיר, והכול בסדר.
דוד אמסלם: בואו תשבו איתם ותנסו להגיע איתם לעמק השווה בדברים האלה.
<מוטי ברשישת: אנחנו מקבלים את מה שאתה אומר, אני ישבתי איתם ואפילו אני אמרתי, הם פה ושומעים, אני אמרתי להם שהחשיבות של התעשייה בעיר היא גבוהה מאוד, אנחנו מעריכים אותם.
<מוטי ברשישת: הם גם לוקחים סיכונים על עצמם ואנחנו כן מעריכים שהם משקיעים מכסף פרטי שלהם, לוקחים את הסיכון.
<מוטי ברשישת: אנחנו גובים ארנונה גם מאזור התעשייה.
<מוטי ברשישת: איתן אמר את זה וזה לא סוד, הארנונה של אזור התעשייה מסייעת רבות לעיר.
<מוטי ברשישת: כל מה שאמרת, אנחנו מסכימים לזה.
<מוטי ברשישת: יש עוד משהו שלא הועלה- - -
<אבי אלקיים: דודי רק רגע, המריחות האלה הגיעו ל- 50 אלף ק"מ ריק.
<אבי אלקיים: אוכלוסייה ערבית ועסקים ערביים שמשתלטים עלינו.
<אבי אלקיים: המריחות האלה – נמאסו עלינו, נמאס.
<אבי אלקיים: מה שאתה שומע כאן, ואתה עדין איתו ומבין, כל הכבוד לו ואני מכבד אותו, אין פה אנשים שמבינים דרך חשיבה של עסק.
<אבי אלקיים: 50 אלף מטר ריק יש עכשיו במישור אדומים: "סודה סטרים", "פרוטרום", החברה כללית ירושלים שעומדת לפני הקפאת תהליכים, אני חושב.
<אבי אלקיים: אנחנו במצב אנוש, עזבו את הדיבורים האלה.
<אבי אלקיים: אם רוצים לראות כאן את: דודי, את שלומי, את זיו ואת אבי בשנה הבאה נמשיך בדרך הזאת.
<אבי אלקיים: אם רוצים לראות את אחמד ואת יוסוף שישבו כאן ויבקשו על ארנונה, שימשיך בדרך שלו.
<אבי אלקיים: תודה רבה שהתייחסת לו ונתת לו את הזמן לדבר.
דוד אמסלם: מוטי.
דוד אמסלם: ברשותך אני חייב לסיים את הדיון.
דוד אמסלם: אנחנו כבר גולשים - - -
<מוטי ברשישת: רק עוד נקודה אחת דודי.
<מוטי ברשישת: אנחנו מסכימים איתם ונעשה.
<מוטי ברשישת: משרד הפנים פועל נגדנו.
<מוטי ברשישת: יש מה שנקרא 'תעריף - - -בארנונה'.
<מוטי ברשישת: הם קבעו - - -
דוד אמסלם: מוטי, מוטי, בוא תשמע.
דוד אמסלם: אני פה כדי, במקרה אני גם גר בעיר, זה חשוב לי, אני פה גם כדי לעזור.
דוד אמסלם: אתם תפעילו אותי איפה שאני יכול.
דוד אמסלם: אני מבטיח לכם שאני אסייע בכל מה שאני יכול, וגם בנושא של איגום המשאבים וגם בנושא של החקיקה וגם בנושא של משרד הפנים – איפה שאתם רוצים.
דוד אמסלם: בסוף אני אומר, אתם מפספסים את האירוע המרכזי.
דוד אמסלם: אתם שומעים אותם, הם העניין, אלו האנשים המרכזיים, הם שמים וגם אם זה החוק הם משלמים את זה.
דוד אמסלם: כל מפעל שנסגר בסוף זה יורד מהקופה.
דוד אמסלם: הקליינטים אוהבים את המקום, הוא חשוב להם.
דוד אמסלם: חלק גדול מהם גם גרים בעיר.
דוד אמסלם: יש פה אנרגיות חיוביות טובות, קחו אותן, תעלו איתן למקומות נכונים שלא כמו שהוא אומר שמחר הוא יסגור, והוא יסגור והוא יעבור אולי ממישור אדומים, אולי לכפר אדומים ממול ואז ישאירו את המישור ובזמנו היו תקופות שהוא לא היה מזהיר מבחינת העסקים.
דוד אמסלם: לכן אני אומר, בואו תקשיבו.
דוד אמסלם: תקשיבו לאנשים שבעצם הם מפרנסים את המקום, הם משלמים את הארנונה, הם אזרחים טובים שמספקים תעסוקה לאזור.
דוד אמסלם: אנחנו מפרגנים להם, אנחנו רוצים שהם יתפתחו, רוצים בוודאי שהאזור הזה יתפתח.
דוד אמסלם: יש קשיים באמת חמורים, שילכו ויתפחו בשנים הקרובות, שלא קשורים בכלל לאזור התעשייה הספציפי, בכלל ליחסים בין מדינת ישראל לעולם.
דוד אמסלם: כמו שאמרתי קודם, כל החרמות וכל זה, בסוף הם אלה שישלמו את המחירים ואף אחד לא יפצה אותם ואני אומר לך גם אם יכתבו בעיתון ששמו 20-30 מילון על כל המדינה.
דוד אמסלם: עזוב, זה שטויות, בסוף הוא צריך.
דוד אמסלם: אני אומר, יש כל כך הרבה צרות, אז בואו תנסו איתם לקחת את זה למקומות נכונים, יותר טובים מבחינתם.
דוד אמסלם: אני לעזר לרשותכם לכל דבר ועניין.
דוד אמסלם: תודה רבה חברים.
דוד אמסלם: מי שלא מכיר אותי, לי קוראים דודי אמסלם, אני יושב ראש ועדת פנים והגנת הסביבה.
דוד אמסלם: אנחנו החלטנו להגיע לאילת, בעקבות הזמנת ראש העיר כמובן, ולעשות דיון של הוועדה במועצת העיר.
דוד אמסלם: באמת שמחתי לקבל את ההזמנה, יש כאן גם את חבר הכנסת מיקי לוי, שהצטרף אלינו, באמת שאפו, תודה, ובאופן בסיסי אנחנו מתחילים כאילו עכשיו ישיבה פורמלית בכנסת, רק היא פה.
דוד אמסלם: הנושא הוא כמובן אילת, לכן אני מתכבד לפתוח את ישיבת ועדת הפנים והסביבה בנושא אילת.
דוד אמסלם: אני אעביר כרגע את רשות הדיבור לראש העיר כדי שהוא יוביל את הנושא של כל הישיבה, לפי הנושאים שהוא חשב לנכון להציע לנו אותם לדיון.
דוד אמסלם: בבקשה, מאיר.
דוד אמסלם: רק דבר אחד אני מבקש, כל מי שרוצה לדבר ומבקש את רשות הדיבור, שיגיד את שמו ותפקידו, בגלל שהדיון פה מוקלט ובסופו של דבר יוצא הפרוטוקול של הישיבה.
מאיר יצחק הלוי: תודה רבה, אדוני היושב ראש, על ההסכמה, על ההיענות.
מאיר יצחק הלוי: אני רוצה להגיד לך שביקשנו מעוד כמה ועדות לקיים דיונים בנושא אילת, חלק זימנו אותנו לשם ואני מקווה שחלק יגיעו לכאן.
מאיר יצחק הלוי: תודה רבה לחבר הכנסת, מיקי לוי, שאני חייב להזכיר, כשהוא היה סגן שר האוצר נדרשנו, היה איזה יום שהייתם בהסגר בכנסת והיחיד שהסכים לבוא לכבד את העיר אילת זה היה חבר הכנסת מיקי לוי, ועל כך תודה, ועל כל העבודה, כמובן, שאתם עושים למען מדינת ישראל ולמען העיר אילת.
מאיר יצחק הלוי: אני רוצה בפתח דבריי, חבריי חברי הכנסת, חבריי לניהול העירייה, לספר לכם שבעוד ארבע שעות יגיעו לכאן צוות מנכ"לים בראשותו של מנכ"ל משרד האוצר, מנכ"ל משרד התיירות, מנכ"לית משרד החינוך.
מאיר יצחק הלוי: בקיצור שישה או שבעה מנכ"לים שיתכנסו פה לדיון שתכליתו גיבוש חזונה של העיר אילת בעבודה שהיא עבודה אסטרטגית, שאנחנו לחצנו כבר הרבה מאוד שנים שתתקיים ומהעבודה הקשה שקיימנו בירושלים אנחנו מגיעים היום לעוד יום חשוב בחייה של העיר אילת שמשרדי הממשלה, בשונה מפורום שרים בראשותו של ראש הממשלה, מדובר היום בפורום מנכ"לים, הדרג הביצועי שיושב ושומע מה החזון של העיר, מגבש עם חברה, שהיא חברה אסטרטגית בינלאומית, את החזון כשהמטרה היא בסוף בסוף בסוף שתהיה תכנית עם הגדרת יעדים ומשימות, עם תקציב ועם לו"ז לביצוע.
מאיר יצחק הלוי: זו המטרה ואני חושב שזה בהחלט יום חשוב, לפתוח את היום עם ועדת פנים ולהמשיך את היום עם ועדת מנכ"לים, ואלאק, לא כל עיר עוברת אירוע כזה וזה דבר בהחלט מלמד בראש ובראשונה שיש מי שמבין את חשיבותה האסטרטגית של העיר אילת .
מאיר יצחק הלוי: אני רוצה להגיד לכם, חבריי חברי הכנסת, העיר אילת היא עיר שמלאה באתגרים.
מאיר יצחק הלוי: צריך לזכור, מדובר בעיר שהיא השער הדרומי של מדינת ישראל, נוגעת בשלוש מדינות ערביות, אין עוד עיר כזו, לפחות בזה אנחנו ייחודיים, אין עיר שנוגעת, מסתכלת מזרחה, רואה את ירדן, מסתכלת דרום מזרח רואה את סעודיה ומסתכלת מערב רואה את מצרים.
מאיר יצחק הלוי: אין עוד עיר כזו במדינת ישראל, תאמינו לי.
מאיר יצחק הלוי: כולם יודעים שהעיר הזאת מיוחדת, גם הדאעשניקים שכל שבוע מספרים כמה הם רוצים להשמיד אותנו ואתם שומעים גם את זה מן הסתם, ולא בכדי, כי הם מבינים את החשיבות האסטרטגית של העיר אילת.
מאיר יצחק הלוי: אנחנו חשבנו שכדאי לנצל את זה כדי למנף את העיר ולהפוך אותה ליעד שהוא יעד חשוב למדינת ישראל, כיעד אסטרטגי, שהיא תוכל בסוף בסוף בסוף לייצר תנובה שמדינת ישראל תשמח בה.
מאיר יצחק הלוי: אני רוצה להגיד, ואני אגיד את זה למנכ"לים היום, אדוני היושב ראש, אין לנו שום כוונה לבוא לישיבות כפושטי יד.
מאיר יצחק הלוי: יש לנו כוונה לבוא ולהגיד, יש כאן משאב, יש כאן תרנגולת שמסוגלת להטיל ביצים של זהב, בואו תפטמו אותה תקופת מה ובָּעְדֵן היא תוריד לכם את הביצים לטובת המדינה.
מאיר יצחק הלוי: אנחנו מאמינים בזה באמונה שלמה ואין לנו שום כוונה לבוא לכאן כפושטי יד.
מאיר יצחק הלוי: אנחנו באנו עם משנה סדורה.
מאיר יצחק הלוי: אני מתחיל מהמקרו ואני ארד לנושאים, ברשותך, אדוני היושב ראש.
מאיר יצחק הלוי: אנחנו באנו מהמקרו למיקרו ולהסביר לכם מה אנחנו חושבים שנכון לעיר הזו.
מאיר יצחק הלוי: שמנו על סדר יומה של הממשלה והיום נשים על סדר יומה של ועדת המנכ"לים, דרך אגב, אתם יודעים שהוקמה בזמנו ועדה בראשותו של ראש הממשלה עם 13 שרים שעניינה לדון בנושא אילת ושמנו ארבעה דברים שהם דברים מרכזיים שיישומם יעשה טוב למדינת ישראל, יעשה טוב לעיר אילת.
מאיר יצחק הלוי: האחד, לראות את העיר כצומת דרכים של ים, יבשה, אוויר שעושה טוב לעיר אילת ועושה טוב למדינת ישראל בכך שהצומת הזה משרת את מדינת ישראל והוא משמש כמעבר מיבשת אירופה ליבשות אפריקה ואסיה.
מאיר יצחק הלוי: בתכנית השער הדרומי המפורסמת שלנו, שכשהצגנו אותה לפני שבע-שמונה שנים הסתכלו עלינו כמו על אנשים הזויים, חולמים כאלה, אהבלים.
מאיר יצחק הלוי: ופתאום כשהבינו את הפוטנציאל, קורים דברים, שדה תעופה נבנה, ב-2017 השדה פעיל, כביש הערבה משודרג, לא בקצב שאנחנו רוצים אבל משודרג, הרכבת מתקדמת בתכנון, לא בקצב שאנחנו רוצים אבל מתקדמת.
מאיר יצחק הלוי: נעשות פה פעולות שמתחילים להבין את החשיבות של האזור.
מאיר יצחק הלוי: דרך אגב, עצם העובדה ששמו גדר גם בצד המערבי ועכשיו בונים גדר בצד המזרחי, מלמדת בין היתר גם על החשיבות, מדובר בהשקעות של מיליארדים.
מאיר יצחק הלוי: אנחנו לא מנכסים את זה לאילת, זה טוב למדינת ישראל, אנחנו גם לא אוהבים שמנכסים את זה לאילת, שאומרים לי 'מה אתה רוצה?
מאיר יצחק הלוי: בנינו לכם גדר'.
מאיר יצחק הלוי: זה טוב שנבנתה גדר כדי באמת לעצור את גל המסתננים שהיה פה.
מאיר יצחק הלוי: הדבר השני ששמנו על השולחן, חבריי חברי הכנסת, זה הפיכתה של העיר אילת לעיר תיירות שמדברת במושגים אחרים.
מאיר יצחק הלוי: אנחנו עם תכנית סדורה, מאורגנת, שהוגשה על שולחן הנהלת משרד התיירות ואנחנו מאוד מאוד מקווים שנוכל לקדם אותה.
מאיר יצחק הלוי: אני לא רוצה עכשיו לרדת לפרטים, זה לא קשור ספציפית לנושא של הוועדה.
מאיר יצחק הלוי: נושא שלישי, אמרנו שהעיר הזאת תהיה עיר מדעית, מחקרית.
מאיר יצחק הלוי: אתם יודעים, העיר שמשקיעה הכי הרבה בחינוך במדינת ישראל זו העיר אילת.
מאיר יצחק הלוי: מקום ראשון בארץ בהשקעות בחינוך, חשוב שנדע את זה, וזה לא פשוט, זו עיר באשכול 5, עם הרבה מאוד אתגרים, עם משפחות חד הוריות באחוז הגבוה ביותר, עם מוביליות הכי גבוהה במדינת ישראל, עם האוכלוסייה הב"מ, הבלתי מקצועית, הגבוהה ביותר במדינת ישראל, ולכן אמרנו להשקיע כמה שיותר בחינוך ובאקדמיה, לנצל את היתרונות היחסיים.
מאיר יצחק הלוי: והאתגר הגדול הגדול הגדול ביותר שיש לנו זה כל הנושא של גיוון תעסוקתי.
מאיר יצחק הלוי: אי אפשר להישען על תעשיית התיירות בלבד.
מאיר יצחק הלוי: זו תעשייה סבירה, נזילה, ב"מ בהגדרתה.
מאיר יצחק הלוי: צריך לייצר פה עוד מוקדי תעסוקה, כי אחרת אנחנו נמצא את ילדינו בורחים ונמצא פה הרבה מאוד חדרנים וחדרניות.
מאיר יצחק הלוי: בסדר, זה חשוב, גם זה, אבל אנחנו לא רוצים שזה יהיה רק זה, אנחנו צריכים גם מזה, גם מזה ובעיקר מכמה שיותר חזק.
מאיר יצחק הלוי: האתגרים שלנו, חבריי, בראש ובראשונה זה המשאב האנושי.
מאיר יצחק הלוי: אני אומר לכם, כל יום שעובר, כל יום שעובר אנחנו מבינים איזה קושי יש בעיר אילת משום שחסר פה המשאב האנושי האיכותי.
מאיר יצחק הלוי: אתמול ישבתי עם אנשי 'בית בלב', זו אותה אוכלוסייה שמטפלת באוכלוסיית זקנים סיעודיים, קשישים וכן הלאה, מה הבעיה שלהם?
מאיר יצחק הלוי: אין להם ידיים עובדות.
מאיר יצחק הלוי: כל המקצועות הפרא רפואיים לא נמצאים.
מאיר יצחק הלוי: אתה הולך היום למערכת החינוך, יושב פה ד"ר דרור גניאל, המשנה למנכ"ל העירייה, מופקד על החינוך, כל שנה אנחנו נאלצים לגייס עשרות מורים.
מאיר יצחק הלוי: אין פסיכולוגים, אין עובדים סוציאליים.
מאיר יצחק הלוי: שוטרים, יש תקנים לשוטרים, רופאים, זה הדבר שאם שואלים אותי מה מסכן אותנו, לא דאעש, מה שמסכן אותנו זה המחסור החמור בכוח אדם מקצועי.
מאיר יצחק הלוי: מה הבעיה בעיר אילת?
מאיר יצחק הלוי: בשונה נגיד מקרית גת, אין יכולת לנייד.
מאיר יצחק הלוי: אתה לא יכול לחיות על אנשים שאתה מטיס פה, רופאים ומורים.
מאיר יצחק הלוי: אי אפשר, עיר צריכה להתנהל.
מאיר יצחק הלוי: וזו אחת הבעיות שאם אתה לא חי פה אתה לא מבין אותה.
מאיר יצחק הלוי: אם היום, יושב פה מולי שוטר, אומר לי מפקד המשטרה 'יש לי תקנים, אין לי שוטרים', לא רוצים לבוא מסיבות א', ב', ג', צריך לעשות פה חשיבה עמוקה.
מאיר יצחק הלוי: דרך אגב, ואני חושב שזה מאוד רלוונטי לוועדה, לא רק שלכם, אני הצעתי בזמנו לממונה על השכר, לקובי, שנקיים שיחה שהיא שיחה עם חשיבה אסטרטגית, איך מטפלים בחוסרים של המשאב האנושי בעיר אילת ולהחריג אותה.
מאיר יצחק הלוי: להחריג אותה כי מה לעשות?
מאיר יצחק הלוי: זו העובדה, היא העיר הפריפריאלית ביותר במדינת ישראל, הציביליזציה הקרובה אליה זו ציביליזציית באר שבע, וזה שלוש שעות נסיעה.
מאיר יצחק הלוי: סה לה וי, אלה הם החיים.
מיקי לוי: תחכה למנכ"ל האוצר ותמתין לממונה על השכר הבא, הוא בדרך.
מאיר יצחק הלוי: יכול להיות.
מיקי לוי: כי זו באמת תכנית ארוכת טווח שצריך לתת לה - - -
מאיר יצחק הלוי: דרך אגב אני, להבדיל מהרבה מאוד פוליטיקאים, יש לי אורך רוח, כי אני יודע לדחות את הסיפוקים ובתנאי שיש תכנית שגם בוחנים איך מיישמים אותה.
מאיר יצחק הלוי: הדבר הנוסף שאני רוצה להגיד לכם, אני יורד לפרטים ואחרי זה נפתח את זה לדיון, ברשותכם, חבריי חברי הכנסת, אדוני היושב ראש.
מאיר יצחק הלוי: אנחנו עיר שאני תמיד אומר שאין תוכה כברה, זה חלק מהאתגרים של מקבלי ההחלטות שיושבים בדרך כלל בעיר שנולדתי.
מאיר יצחק הלוי: החוויה שהם חווים על העיר אילת זה חזיונות הסוויטות או ניחוחות הג'קוזי.
מאיר יצחק הלוי: על הציר הזה זה ציר אשליה, אבל אחרי האשליה הזאת עומדת פה עיר חיה, נושמת ובועטת שיש לה צרכים מאוד מאוד מאוד מיוחדים.
מאיר יצחק הלוי: סעיף המרחק, אדוני, לעיר אילת וסעיף הקוטן מכבידים עלינו הכבדה בלתי אפשרית.
מאיר יצחק הלוי: היום בית ספר שאני בונה ואחד מהמסמכים, מהנדס העיר פה הכין מסמך, בית ספר שאני בונה עולה לנו בין 40% ל-50% יותר מאשר בונה ניר ברקת בירושלים או בונה דהרי בקרית גת.
מאיר יצחק הלוי: אין מה לעשות, למה?
מאיר יצחק הלוי: כי אנחנו רחוקים, כוח העבודה יותר יקר, אתה צריך להלין פה, אתה צריך להסיע, אתה צריך להביא זפת ואתה צריך להביא מלט ואתה צריך להביא ולהביא ואלה הנתונים.
מאיר יצחק הלוי: אתה רוצה לטפל באוכלוסיות קצה?
מאיר יצחק הלוי: אתה רוצה לטפל, נגיד, אני תמיד נזכר בילדים עיוורים.
מאיר יצחק הלוי: היו לנו פה רק ארבעה ילדים עיוורים, הלכתי לשאול נו מה?
מאיר יצחק הלוי: אומרים, 'אנחנו לא יכולים לתת להם שירות', למה לא? 'כי אתה צריך שמונה', אמרתי, טוב, מה אני אעשה?
מאיר יצחק הלוי: אעוור עכשיו עוד ארבעה?
מאיר יצחק הלוי: היו ארבעה, כל אחד הוא 100% ילד, זה לא אחד חלקי משהו.
מאיר יצחק הלוי: בעיר אחרת אתה יכול לנייד, אין לי יכולת לנייד.
מאיר יצחק הלוי: עם עקבה עוד לא הגענו ליחסים האלה.
מאיר יצחק הלוי: אני רוצה להגיד שמחיר הקוטן והמרחק הוא קשה מנשוא ולכן אנחנו מבקשים כל הזמן - - -
דוד אמסלם: דרך אגב, איך אתה מטפל בילדים האלה?
דוד אמסלם: או שלא מטפלים?
מאיר יצחק הלוי: מוציא את זה מהתקציב שלנו.
מאיר יצחק הלוי: ואחרי זה שואלים למה אתה בגירעון, כי אתה חייב להבין שכל דבר הוא יותר יקר, אין מה לעשות.
<קריאה: זו דוגמה אחת.
מאיר יצחק הלוי: כן, אני לא רוצה עכשיו לפתוח את ה - - -
דוד אמסלם: כן, התעכבתי על הדוגמה.
מאיר יצחק הלוי: דבר נוסף שאני רוצה להגיד לכם, אנחנו נמצאים היום בשיח ואחרי זה סגן וממלא מקום ראש העיר, אלי לנקרי, יציג את זה ביתר פירוט, אם ירצה, כל הנושא של מענקי איזון.
מאיר יצחק הלוי: באופן אבסורדי היינו עיר נטולת מענקי איזון בגלל שנוסחת גדיש משבשת את העיר אילת, ממפה אותה לרעה.
מאיר יצחק הלוי: השתכנעו שאנחנו צודקים, השתכנעו, אמרו ניתן לכם חלק ממענקי האיזון, למה?
מאיר יצחק הלוי: אנחנו לא רוצים לשבור את הנוסחה.
מאיר יצחק הלוי: אמרנו אין בעיה, אתם נותנים חלק ממענקי האיזון?
מאיר יצחק הלוי: קודם כל תנו כמה שצריך, אל תיתנו לנו לחם עניים.
מאיר יצחק הלוי: אנחנו לא עניים, או שתיתנו מה שצריך או לא.
מאיר יצחק הלוי: אמרו ניתן לכם 5 מיליון שקל בשנה.
מאיר יצחק הלוי: דרך אגב אנחנו ביקשנו 16 מיליון שקל, על פי נתונים, לא המצאות, אלא מה?
מאיר יצחק הלוי: מענקי האיזון, אנחנו מקבלים כבר ארבע שנים חלק ממענקי איזון, אבל כל המשרדים האחרים שנותנים לך הטבות כתוצאה מזה שאתה עיר כזו לא נותנים את מה שיש, אני אומר למה?
דוד אמסלם: הנגזרות של - - -
מאיר יצחק הלוי: הנגזרות.
מאיר יצחק הלוי: אתה אומר למה?
מאיר יצחק הלוי: למשל סעיף הסעות במשרד החינוך לא מקבלים, למה?
מאיר יצחק הלוי: כי אתה עיר נטולת מענקי איזון, אני אומר 'אבל אני מקבל', אומרים 'לא, לא, אצלך זה מופיע כחלף'.
מאיר יצחק הלוי: יש כאן איזה שהוא מצב אבסורדי שאנחנו רוצים לבקש מהוועדה שתיתן התייחסותה - - -
דוד אמסלם: מאיר, אני אגיד לך, לגבי מענקי איזון, אמרתי שאני מתכוון לקיים דיון בנושא, יש שם אבסורדים עצומים בנוסחה.
דוד אמסלם: כמו שאמרת, ברגע שיש את האבסורד הזה, אם אתה נותן איזה שהוא פיצוי עוקף, יש לזה משמעויות אחרות בנגזרות מול המשרדים.
דוד אמסלם: בדיוק מה שאמרת.
דוד אמסלם: כשאני נמצא בביתר עלית אותו דבר עולה, כל מיני ערים כאלה, שמנסים לעזור להם, אבל בסופו של דבר הבעיה עצמה נשארת, רק יש איזה עוקף קטן וזה לא פותר את הבעיה.
מאיר יצחק הלוי: אז אתה - - -
דוד אמסלם: אז אני לוקח את זה - - -
מאיר יצחק הלוי: אני שמח ומודה לך, אם אתה לוקח על עצמך אני רגוע ואנחנו ניתן לכם את הנתונים מזווית הראייה שלנו כדי שתבינו כמה העיוות הוא גדול.
מאיר יצחק הלוי: דבר נוסף שאני רוצה להציג פה, אדוני היושב ראש, חבריי חברי הכנסת, אילת היא עיר תיירות, באילת יש היום 13 קילומטר חוף, מטאבה לעקבה 13 קילומטר חוף, 7 קילומטר תפוסים על ידי כל מיני גורמים, אני אראה לכם את זה בסיור, נמל אילת, קצ"א, חיל הים, כל מיני.
מאיר יצחק הלוי: 7 מתוך 13 תפוסים.
מאיר יצחק הלוי: מה שנשאר מתוך ה-6 יש משהו בסדר גודל של כמה מאות מטרים חופים מוכרזים.
מאיר יצחק הלוי: עשינו חשבון, 16 סנטימטר לתושב, עוד לפני שהבאתי את התייר הראשון.
מאיר יצחק הלוי: אנחנו רוצים לבקש, וזה דיון שהוא דיון עקרוני, שנקבל כמה שיותר שטחים מוכרזים לטובת הציבור, אלא מאי?
מאיר יצחק הלוי: אומרים לך, אתה רוצה חוף מוכרז?
מאיר יצחק הלוי: ייצא חוף מוכרז, אבל תשלם ותשלם בהרבה כסף.
מאיר יצחק הלוי: אני אומר לך, הרבה כסף.
מאיר יצחק הלוי: דרך אגב, המצילים באילת, בשונה מכל הארץ, עובדים 12 חודשים בשנה.
מאיר יצחק הלוי: בתל אביב כמה?
<קריאה: דרך אגב, זה לא אנחנו רוצים, די כופים עלינו.
מאיר יצחק הלוי: כופים.
מאיר יצחק הלוי: אני אומר אין בעיה, אתם רוצים לקבוע את המדיניות?
מאיר יצחק הלוי: בסדר, תשלמו קצת.
מאיר יצחק הלוי: עוד פעם, אני לא בא לפה כפושט יד, אני רוצה ליישר עיוותים שאנחנו חושבים שהם ממין העניין לוועדת הפנים.
מאיר יצחק הלוי: אנחנו רוצים כמה שיותר חופים לטובת הציבור.
מאיר יצחק הלוי: לא סוד הוא, ואתה יודע את זה, שאנחנו פינינו את הטיילת מהפולשים שהיו עליה.
מאיר יצחק הלוי: דרך אגב, כשנכנסתי לתפקידי, מיקי - - -
מיקי לוי: שאפו גדול, אני מכיר את זה מהצד של המשטרה.
מאיר יצחק הלוי: אבל חוץ מהטיילת, 30 נקודות על חופי הים נכבשו על ידי בוזזים, שודדים וליסטים.
מאיר יצחק הלוי: 30 נקודות על הים, לאורך החופים.
מאיר יצחק הלוי: כל נקודה עברנו טיפול אחד אחרי השני ואמרנו שהחוף לא שייך - - - אנחנו ניתן אותו לציבור.
מאיר יצחק הלוי: מלחמות, איומים, בלוני גז, רימונים, חזיזים, נרות נשמה, 'כליהא על אללה', מה שאתה רוצה היה.
מאיר יצחק הלוי: אבל נצמדנו לזה ולא ויתרנו.
מאיר יצחק הלוי: ויש עוד מה לעשות, דרך אגב, אנחנו גם עכשיו מטפלים בפולש שנמצא בפארק המרכזי שלנו ונוציא אותו, בסוף החודש בעזרת ה'.
מאיר יצחק הלוי: לכן מה שאני אומר, אנחנו רוצים פה לבקש את ההתייחסות של הוועדה לאיך אנחנו משחררים חופים ואיך לא מייצרים מזה מעמסה אלא הזדמנות ואפשר לעשות את זה.
דוד אמסלם: פה בעניין הזה הייתי רוצה, לא בדיון, שתרשום לי מסמך עמדה בעניין, תהיה יותר ממוקד, אני אסביר.
דוד אמסלם: בוא נניח שהיינו רוצים לפנות את חיל הים, אתה, העירייה - - -
מאיר יצחק הלוי: רוצה מאוד לצמצם, לא לפנות.
דוד אמסלם: נניח לפנות, אני בכוונה מקצין, ויש צורך של צה"ל, נקרא לצה"ל הוא יגיד 'תשמעו, חבר'ה, יש לי צורך, אני כבר פה, עוד לפני שבכלל קמה העיר אילת היה לי פה בסיס'.
דוד אמסלם: אני לא רוצה לבזבז את זמני לריק, אז בוא תתמקד במסמך העמדה במקומות שיש בהם הרבה היגיון, אנחנו נזמין את מינהל התכנון קודם כל, בגלל שאני חושב שקודם כל השאלה היא תכנונית.
מאיר יצחק הלוי: אין בעיה, מצוין.
דוד אמסלם: ונניח קצ"א, לא קצ"א כן קצ"א, לפעמים אין היגיון בעניין, אבל העתקה גם עולה הרבה כסף, אבל לפעמים אין הצר שווה בנזק המלך, בוא נשאיר את זה ככה יהיה יותר זול, לפעמים.
דוד אמסלם: לכן אני אומר, תעשו נייר עמדה, מה שיש לו היתכנות כלכלית, שהוא רציני, שנתמקד אפילו אולי ב-300 מטר, אבל יש סיכוי שניקח אותם, מאשר נתמקד בכמה קילומטרים ש - - -
מאיר יצחק הלוי: אל"ף, תודה, נעשה את זה, רק שתדע שיש מסמך היום ברמה של הצעת מחליטים של השר להגנת הסביבה בנושא קצ"א, שאנחנו מאמצים אותו, אין לנו שום בעיה איתו, שמוריד את זה מרמה של 1,600 מטר לרמה של כ-300 מטר או 200, לא יודע.
מאיר יצחק הלוי: חיל הים, שתדע, היושב ראש, כל מפקדי חיל הים, מאז שאני ראש העיר, היה דודו בן בעש"ט הראשון, כל מפקדי החיל עד היום, כולל צ'ייני וכולם כולם, אומרים 'אנחנו לא צריכים את כל השטח, אנחנו נסתפק ב-40% מהשטח', אלא מה?
מאיר יצחק הלוי: מסחרה.
מאיר יצחק הלוי: זה לא תגיד קישון עובר ל - - - זה מכיס לכיס, אצלנו.
מאיר יצחק הלוי: זה כל הסיפור, אצל מי יהיה הכסף, באותו משרד אוצר.
מאיר יצחק הלוי: אתם מכירים את זה.
מאיר יצחק הלוי: לכן נושא שהוא אבסורדי נמצא על סדר היום.
מאיר יצחק הלוי: אני אציג לך מסמך מסודר, כולל סיכומים ממשרד הביטחון שאומרים שהולכים לחלופת ההתכנסות.
מאיר יצחק הלוי: יש סיכומים, רק לא מתבצעים.
מאיר יצחק הלוי: אפרופו, חשוב שנדע, תמ"א 13 מדלגת את בסיס חיל הים לנמל האזרחי.
מאיר יצחק הלוי: אם נרצה לדרוש, ואנחנו לא רוצים כדי לא לחנוק את הנמל, אבל אפשר להתכנס מרמה של 180 דונם לרמה של כ-80 דונם, זה מה שאנחנו צריכים, לא צריך יותר מזה.
מאיר יצחק הלוי: דבר נוסף שאני רוצה לבקש, ואני ממש לקראת סיום, זה נושא של - - - אנחנו ביקשנו, אני חושב שאם תניפו את הדגל הזה זה יהיה דגל שמייצר עיר נחשונית, אנחנו רוצים להקים מתחם חירום עירוני.
מאיר יצחק הלוי: יש לנו מתחם שהקצינו את כולו לטובת בית המשטרה שנמצא בהליך מתקדם, מד"א, כב"א, נמצא פה מפקד הכיבוי, ולעשות חמ"ל מתכלל.
מאיר יצחק הלוי: אני חושב שזה בכלל מודל שצריך לאמץ אותו - - -
דוד אמסלם: יש אותו.
דוד אמסלם: מתחילים בביתר עלית.
דוד אמסלם: הייתי לפני חודש, יש אותו דבר.
דוד אמסלם: יש את יחיאל זוהר שבונה דבר כזה.
מאיר יצחק הלוי: מצוין.
מאיר יצחק הלוי: מה קורה?
מאיר יצחק הלוי: משום שבסוף בסוף הרוב נמצא בידי המשרד של גלעד ארדן והוא אמון על שניים מתוך השלושה נושאים, אם עכשיו יסתערו על זה אני יכול להניח שיש איזה סיכוי טוב.
מאיר יצחק הלוי: דרך אגב, גם לזה היה אישור בתקופת מתן וילנאי ואהרונוביץ, יש לנו מסמכים מסודרים, מאשרים את הרעיון, כולל העברת כספים, אבל משהו נתקע.
דוד אמסלם: אני אגיד לך מה הבעיה שלי בעניין הזה.
דוד אמסלם: במדינת ישראל אין מישהו שמתכלל את זה ברמת משטרה, מה קורה?
דוד אמסלם: כשאני עושה דיון עירוני על איזה ראש עיר, שהוא בעצם ראש הממשלה בעיר שלו, יש לו את האגף הזה והאגף הזה, הוא רואה את כל התמונה, והממשלה, כשאני בא לבט"פ, אז הוא אומר 'תשמע, דודי, לך להוא', כשאתה הולך להוא הוא אומר לך 'זה לא אני, לך לשלישי', יש איזה כדרור כזה ולכן הבניין לא קם.
דוד אמסלם: כשאני התערבתי עכשיו בביתר זה בדיוק הסיפור הזה, קם הבניין נתקע באמצע, הוא לא מאויש.
דוד אמסלם: ראש העיר אומר לי 'דודי, יש לי התחייבויות', מראה לי אותן, יש מה שנקרא התחייבויות חשביות ולא מקיימים אותן.
דוד אמסלם: לכן פה בקטע הזה אני עוד לא יודע מי זה הבן אדם שאני מתנפל עליו ואומר לו 'זה אתה'.
דוד אמסלם: זה רץ ליותר מדי מקומות ואני לא מצליח לאסוף את זה.
מאיר יצחק הלוי: אני אצייד אותך במסמכים מה אמר השלטון המרכזי על זה ונצא ביחד ל - - -
מאיר יצחק הלוי: שלושה נושאים אחרים.
מאיר יצחק הלוי: האחד, סיפור עובדים זרים.
מאיר יצחק הלוי: אני רוצה שתשמעו את עמדתנו בעניין הזה, העמדה ידועה.
מאיר יצחק הלוי: דרך אגב, כל העמדות שלנו, אנחנו לא מסתירים אותן ואנחנו גם לא עושים פליק פלאק.